Diari Oficial de la Generalitat Valenciana


Sumari del DOGV 3812, del 10-08-2000 (2000/6513)

ORDRE de 13 de juliol de 2000, de la Conselleria d'Economia, Hisenda i Ocupació, de modificació de l'Ordre de la Conselleria d'Economia, Hisenda i Ocupació, de 30 de maig de 2000, per a la concessió de subvencions per al desenvolupament d'accions d'orientació professional per a l'ocupació i l'assistència per a l'autoocupació a entitats col·laboradores sense ànim de lucre per a l'any 2000.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6513


Data del document
:   13-07-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * orientació professional
    * suport econòmic
    * ajuda pública

ORDRE de 13 de juliol de 2000, de la Conselleria d'Economia, Hisenda i Ocupació, de modificació de l'Ordre de la Conselleria d'Economia, Hisenda i Ocupació, de 30 de maig de 2000, per a la concessió de subvencions per al desenvolupament d'accions d'orientació professional per a l'ocupació i l'assistència per a l'autoocupació a entitats col·laboradores sense ànim de lucre per a l'any 2000. [2000/X6513]
  
L'Ordre de 30 de maig de 2000 (DOGV núm. 3.773, de 16 de juny de 2000), de convocatòria per a la concessió de subvencions per al desenvolupament d'accions d'orientació professional per a l'ocupació i l'assistència per a l'autoocupació a entitats col·laboradores sense ànim de lucre, estableix les bases d'actuació en matèria d'orientació professional per a l'ocupació i l'assistència a l'autoocupació per a l'exercici 2000, i també les normes per a la gestió i les especificacions tècniques per a la realització.
  
Per Resolució del 19 de juny de 2000 (BOE núm. 162, de 7 de juliol de 2000), de la Direcció General de l'Institut Nacional d'Ocupació, es modifiquen determinats aspectes de la Resolució de 30 de novembre de 1999 (BOE núm. 306, de 23 de 12 de 1999), de convocatòria per a la concessió de subvencions per al desenvolupament d'accions d'orientació professional per a l'ocupació i l'assistència per a l'autoocupació a entitats col·laboradores sense ànim de lucre.
  
Com que l'Ordre de 30 de maig de 2000, de la Conselleria d'Economia, Hisenda i Ocupació, és transposició de la normativa estatal en aquesta matèria, cal modificar-la en els aspectes bàsics en què s'ha vist afectada per la Resolució de 19 de juny de 2000, de la Direcció General de l'Institut nacional d'Ocupació.
  
En virtut de tot això, atribuïdes les competències en matèria d'intermediació laboral a la Conselleria d'Economia, Hisenda i Ocupació mitjançant el Decret 7/2000, de 22 de maig, del president de la Generalitat Valenciana,
  
ORDENE
  
Article únic
  
Modificar la taula resum d'especificacions tècniques regulada en l'Ordre de 30 de maig de 2000, quant als requisits del personal tècnic per a la impartició d'accions de Tutoria Individualitzada (IT), la qual queda redactada així:
  
«Llicenciats, preferentment en Psicologia, Pedagogia o semblants, amb formació i/o experiència en realització d'entrevista personal, orientació professional i ús de tècniques de motivació i comunicació, i també diplomats, preferentment en treball social o semblant amb experiència acreditativa en la impartició d'accions IOBE en exercicis anteriors».
  
DISPOSICIÓ FINAL
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
València, 13 de juliol de 2000
  
El conseller d'Economia, Hisenda i Ocupació,